

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Thirrje për të papunët/punëkërkuesit nga Mosha 18-24 për Skemën e Kuponëve në Fushën e teknologjisë Informative ( TI )**

Agjencia e Punësimit e Republikës së Kosovës (APRK) me qëllim të ngritjes së shkathtësive dhe përgatitjen e të papunëve dhe punëkërkuesve për tregun e punës, shpallë këtë thirrje të rëndësishme për të gjithë të rinjtë, gratë dhe grupet e cenueshme nga mosha 18-24, të cilët janë të interesuar për të zhvilluar karrierën e tyre në fushën e teknologjisë informative. Kjo skemë është financuar nga Qeveria Gjermane përmes GIZ Kosova dhe Ministria e Financave, Punës dhe Transfereve përmes APRK-së, që synon të ofrojë mundësi trajnimi dhe zhvillimi për të rinjtë dhe të rejat që dëshirojnë të avancojnë aftësitë e tyre në sektorin e teknologjisë informative dhe rrisin mundësitë e punësimit të tyre.

**Skema e kuponëve do t’i ofrohet të papunëve dhe punëkërkuesve që janë të regjistruar zyrat e punësimit në tri regjionet: 1) Prishtinë, 2) Mitrovicë dhe 3) Ferizaj.**

**Kriteret e Aplikimit:**

1. Punëkërkuesit/papunët duhet të jenë në grup moshën 18-24 vjeç;
2. Punëkërkuesit/papunët duhet të jenë të regjistruar në zyrën përkatëse të punësimit të regjionit: 1) Prishtinë, 2) Mitrovicë dhe 3) Ferizaj;
3. Plotësojnë në tërësi dhe dërgojnë formularin për aplikim në skemën e kuponëve;
4. Në rastin kur ofrohen trajnime bazike-të gjithë pjesëmarrësit duhet të kenë të kryer së paku shkollën fillore. Në rastin kur ofrohen trajnime të avancuara, rekomandohet që të papunët/punëkërkuesit të jenë te diplomuar nga shkollat e mesme, të kenë të kryer ndonjë trajnim në Qendrat e Aftësimit Profesional/QAP apo trajnim tjetër profesional, apo të jenë diplomuar në institucionet e arsimit të lartë;
5. Në rast se numri i kandidatëve është më i lartë se numri i kuponëve të ofruar, prioritet do të kenë kandidatët që përmbushin kushtet si në vijim:
   1. Kanë kualifikim paraprak në fushën TI-së;
   2. Nëse kandidatët rangohen njëjtë duke u bazuar në kriteret si më lartë, atëherë prioritet do t’i jepet kandidatëve me notë mesatare më të lartë (në arsimin e rregullt);
6. Në momentin që shpenzohet buxheti i planifikuar për skemën e kuponëve, edhe pse është i përzgjedhur në listën e ngushtë kandidati për përkrahje me kupon, KLPK vendos për përfundimin e shpërndarjes së kuponëve për fushën e I për shkak të shpenzimit të buxhetit të planifikuar;

**Si duhet të aplikoni:**

1. Ju duhet të registroheni si i papunë apo punëkërkues (i punësuar, mirëpo në kërkim të një pune tjetër) në Zyrën e Punësimit në komunën ku jetoni
2. Formulari i cili është i publikuar në web faqën e APRK-së, duhet të printohet, plotësohet në të gjitha pikat, dhe dorëzohët i nënshkruar nga aplikanti
3. Dorëzimi i aplikacioneve bëhet në e-mail adresat e mëposhtme
   1. Aplikantët nga rajoni i Prishtinës: [prishtina.kuponet@rks-gov.net](mailto:prishtina.kuponet@rks-gov.net)
   2. Aplikantët nga rajoni i Ferizajit: [ferizaj.kuponet@rks-gov.net](mailto:ferizaj.kuponet@rks-gov.net)
   3. Aplikantët nga rajoni i Mitrovicës: [mitrovica.kuponet@rks-gov.net](mailto:mitrovica.kuponet@rks-gov.net)
4. Dokumentat të cilat duhet të dorëzohën janë:
   1. Formulari i aplikimit mund të shkarkohet në webfaqen e APRK https://aprk.rks-gov.net/Content/News/Detail?ide=1WUh94fA54iMTl6XL6JcVA==
   2. Letërnjoftimi apo pasaporta (valide)
   3. Diplome universitare, te shkollës së mesme, apo edhe certifikata te trajnimeve për fushën e TI

Pas pranimit të kuponit/voucher, kandidati ka kohë më së shumti pesëmbëdhjetë (15) ditë të vendosë se në cilin program dëshiron të përfitojë, pas këtij afati kuponi/voucher nuk është me i vlefshëm.

Kandidatët e përzgjedhur nuk do të kenë mbështetje financiare për shpenzimet e transportit.

**Afati i fundit për aplikim është data 06.10.2023 në ora 23:59.**

Ju lutemi të kontaktoni në **skema.kuponeve@rks-gov.net** për informacion shtesë ose për çdo pyetje që keni!

Kjo skemë është një mundësi e shkëlqyeshme për të rinjtë që dëshirojnë të ndërtojnë një karrierë të suksesshme në teknologjinë e informative.

Gratë, personat me aftësi të kufizuar, minoritetet, përfituesit e ndihmës sociale, inkurajohen të aplikojnë!